**Ocaso SA Cía.** **Seguros e Reaseguros** é unha compañía de seguros española de orixe galega que ten a súa sede en Madrid. Fundouse en Vigo en 1920 por Ramón D'Ortega y Hervella, herdada posteriormente polo seu xenro Santiago Castelo Cortés e pola súa neta Isabel Castelo D'Ortega.

Características
---------------

Ocaso, xunto con Seguros Santalucía, é unha das empresas con maior presenza no sector funerario en España, segundo a clasificación ICEA de 2015. Con Catalana Oeste e Mutua Madrileña é das maiores aseguradoras españolas non dependentes ou directamente relacionadas con unha entidade financeira (banco, caixa de aforros...) ou unha multinacional aseguradora.

O seu logotipo inicial era unha posta de sol sobre o mar, e pódese ver nos seus edificios principais. A finais dos anos 90 simplificouse pasando a un deseño estilizado, recollido de cando en vez nun cadrado de bordos redondeados que emprega hoxe en día. En 2007 promoveu unha campaña publicitaria con soles en miniatura para difundir o seu novo slogan, "O Sol da Tranquilidade", que a compañía segue a utilizar até hoxe.

O **Grupo Ocaso** está formado por dúas sociedades: Ocaso S.A. de Seguros e Reaseguros e Eterna Aseguradora SA Compañía de Seguros e Reaseguros.

En 2015, a empresa AM Best, especialista en análise e valoración da solvencia e capacidade financeira das compañías de seguros, deulle a cualificación de A (excelente).

Sedes
-----

A empresa conta con varias sedes salientables: a social da rúa Princesa (neoclásica), Madrid; a sede comarcal da Comunidade de Madrid no tamén edificio neoclásico da rúa Carranza, Madrid; a sede de Andalucía na rúa Alisios, Sevilla; a sede galega na rúa Cantón Pequeno, A Coruña; a sede de Santander (neoclásica) e a sede de Cataluña na Gran Vía de les Corts Catalanes, Barcelona.

En 1988 abriu unha filial para operar directamente no Reino Unido.

Problemas xurídicos e dos medios
--------------------------------

 Edificio da Glorieta de Bilbao.
Catro directivos de Ocaso foron imputados en 2008 nun caso de suborno para cambiar o uso da súa sede da rúa Princesa, en Madrid. En xullo de 2015, un xulgado de Madrid solicitou a apertura de xuízo oral contra 32 funcionarios e empresarios acusados de formar parte dunha trama que subornaba a traballadores públicos do Ayuntamiento de Madrid a cambio de licenzas para establecementos de ocio e comercio, segundo indicaron diversas fontes. 

A Audiencia provincial de Madrid ditou o 19 de xuño de 2017 unha sentenza na que absolveu a todos os acusados, incluídos os catro directivos de Ocaso, de todos os delitos dos que lles acusaron a Fiscalía e o avogado do concello de Madrid, que recorreron esta decisión ao Tribunal Supremo.

O TS, en sentenza do 27 de xuño de 2018, desestimou estes recursos, polo que a sentenza absolutoria dos directivos de Ocaso ficou firme e definitiva.

Notas
-----

1. 1 2 3  "Historia". *Información Corporativa*. Ocaso. Arquivado dende o orixinal o 02 de maio de 2016. Consultado o 26 de abril de 2016.
2. ↑  "ICEA - Ranking Total Seguro Directo. Grupos. Enero a Diciembre 2015". Consultado o 4 de abril de 2016.
3. ↑  "Empresas del grupo". *Información Corporativa*. Ocaso. Arquivado dende o orixinal o 02 de maio de 2016. Consultado o 26 de abril de 2016.
4. ↑  INESE (ed.). "A.M. Best confirma en ‘A’ (Excelente) la calificación de OCASO". Arquivado dende o orixinal o 24 de abril de 2016. Consultado o 4 de abril de 2016.
5. ↑  Roberto Tamayo (30 de julio de 2008). "Cuatro directivos de Seguros Ocaso implicados en el "Guateque"". El País.
6. ↑  "El 'caso Guateque' va a juicio: claves de la mayor trama de corrupción municipal en Madrid". 20Minutos. Consultado o 4 de abril de 2016.
7. ↑  "La juez abre el juicio oral de la ‘operación Guateque’". El País. 21 de xullo de 2015. Consultado o 4 de abril de 2016.
8. ↑  "STS 678-2018, 27 de Junio de 2018" (en castelán). Consultado o 2023-03-14.
9. ↑  Así se recolle na páxina web do Consello Xeral do Poder Xudicial (  ) e no ROJ no: 2290/2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Grupo Ocaso Modificar a ligazón no Wikidata*** |

### Ligazóns externas

* Web corporativa